text: হোটেলে ভাংচুর ও নারী কর্মিদের লাঞ্চিত করায় ২ যুবক গ্রেপ্তার | | Cox"s Bazar Times
  by নিজস্ব প্রতিবেদক, কক্সবাজারটাইমসডটকম, ০২ জানুয়ারি : থার্টি ফার্স্ট নাইট উদযাপনকে কেন্দ্র করে কক্সবাজার শহরের তারকামানের একটি হোটেলে ভাংচুর ও নারী কর্মিদের লাঞ্চিত করার অভিযোগে ২ যুবককে গ্রেপ্তার করেছে পুলিশ। শনিবার সকালে এ ঘটনায় বাদী হয়ে মামলা দায়ের করেন তারকামানের 'হোটেল সায়মান বিচ রিসোর্ট' কর্তৃপক্ষ।
  এ ঘটনায় কক্সবাজার সদর থানা পুলিশ অভিযান চালিয়ে অভিযুক্ত ২ যুবককে শনিবার দুপুরে গ্রেপ্তার করে।
  গ্রেপ্তাররা হল, কক্সবাজার শহরের টেকপাড়া এলাকার আব্দুল করিম প্রকাশ ওসি করিমের ছেলে মোহাম্মদ ফয়সাল (২৮) ও নতুন বাহারছড়া এলাকার শহিদুল হক সোহেলের ছেলে ইরফানুল হক ইফাত (২২)।
  কক্সবাজার সদর থানার অপারেশন কর্মকর্তা এসআই মো. আব্দুর রহিম বলেন, থার্টি ফার্স্ট নাইট উপলক্ষে তারকামানের হোটেল সায়মান বিচ রিসোর্টে আয়োজিত অনুষ্ঠানে বিশৃংখলা সৃষ্টি করে গ্রেপ্তার ২ যুবক। একপর্যায়ে তারা হোটেলে ভাংচুর চালায় এবং হোটেলের নারী কর্মিদের লাঞ্চিত করে।''
  তিনি জানান, এ ঘটনায় হোটেল কর্তৃপক্ষ বাদী হয়ে শনিবার সকালে গ্রেপ্তার ২ যুবকসহ অজ্ঞাত ৩০ জনের নামে মামলা দায়ের করেন। এ ঘটনায় হোটেল কর্তৃপক্ষের দেয়া ভিডিও ফুটেজ দেখে ঘটনায় জড়িত ২ যুবককে পুলিশ গ্রেপ্তার করেছে।
  গ্রেপ্তার ২ যুবকের বিরুদ্ধে আইনগত ব্যবস্থা নেয়া হবে বলে জানান পুলিশ কর্মকর্তা এসআই আব্দুর রহিম।
  এদিকে এ ঘটনায় রোববার পুলিশ বলেছে ভিন্ন কথা
  সোনাদিয়ার বহুল আলোচিত নাগু মেম্বার প্রতিপক্ষের গুলিতে নিহত
  Leave a Reply Cancel reply	Your email address will not be published. Required fields are marked *Comment Name * Email * Website Next story কবি নূরুল হুদার শান্তি সম্মাননা লাভ